open-index/open-wikipedia-markdown huggingface dataset:
Ստալյովա Վոլյա

մինի|Ստալյովա Վոլյա
**Ստալյովա Վոլյա** (), քաղաք Լեհաստանում, մտնում է Կարպատյան վոյեվոդության կազմի մեջ, Ստալևովոլսկի գոտի։ Ունի քաղաքի կարգավիճակ։ Հրապարակը զբաղեցնում է 82,52 կմ² տարածք։ Բնակչությունը՝ 65&nbsp;182 մարդ (2011 թվականի տվյալով)։

## Պատմություն
Ստալյովա Վոլյան քաղաքի կարգավիճակ է ստացել 1945 թվականի ապրիլի 1–ին։

## Մշակույթ
Ստալյովա Վոլյա քաղաքում գործում է 2 կինոթատրոն՝ «Բալլադ» և «Վերեսկ» անվանումներով։ Քաղաքում կա 3 գրադարան՝ քաղաքային հանրային, մանկավարժական և համալսարանական։ Քաղաքը ունի Մշակույթի տուն և Արվեստի ստեղծագործությունների պատկերասրահ։
մինի|Փայտե կոստյոլ, 1802 թվական Սուրբ Ֆլորիանա։

## Սպորտ և ակտիվ հանգիստ
Ստալյովա Վոլյան ունի սպորտային մարզումների և ակտիվ հանգստի տարբեր հաստատություններ, որոնց թվում են Քաղաքային սպորտի և հանգստի կենտրոնը, «Սպարտա» քաղաքային սպորտային ակումբը, աերակումբը, ավտոմոբիլային ակումբը, թենիսի ակումբը, դայվինգ ակումբը, ձկնորսական ակումբը։ Քաղաքի բնակչության տնօրինման տակ են գտնվում մարզադաշտերը, մարզադահլիճը, ծածկած լողավազանը, հրաձգարանը, թենիսի դահլիճը և հարթակը, ջրային նավահանգիստը և զբոսանավը։

## Ծանոթագրություններ

## Արտաքին հղումներ
* Официальная страница города
* http://www.stalowka.net/
* Foto



Կատեգորիա:Լեհաստանի քաղաքներ
Տատյանա Միխայլովա

**Տատյանա Միխայլովա Սաար**, հայտնի է նաև որպես **Տանյա** (, ), ռուսական ծագմամբ էստոնացի փոփ երգչուհի և դերասանուհի։ Ծնվել է Ռուսաստանի Կալինինգրադ քաղաքում, սակայն վաղ տարիքում տեղափոխվել է Էստոնիա։ «Amazing» երգով ներկայացրել է Էստոնիան «Եվրատեսիլ 2014» երգի մրցույթում։

## Եվրատեսիլ 2014
Տանյան «Amazing» երգով Կոպենհագենում ներկայացրել է Էստոնիան մայիսի 6-ին կայացած առաջին կիսաեզրափակչի ժամանակ։ Երգչուհին ընտրվել է ազգային ընտրությամբ, որը կայացել էր «Eesti Laul 2014» մրցույթի երկու կիսաեզրափակիչների, եզրափակչի և սուպերեզրափակչի միջոցով։ Մրցույթը կազմակերպել էր Էստոնիայի հանրային հեռուստառադիոհաղորդակցության ընկերությունը։ «Եվրատեսիլի» առաջին կիսաեզրափակչի արդյունքում Տանյային չի հաջողվել անցնել եզրափակիչ։

## Ծանոթագրություններ

## Արտաքին հղումներ
*Enjoy Entertainment 
*Tanja Mihhailova videos in Delfi.tv
*

Կատեգորիա:21-րդ դարի երգչուհիներ
Կատեգորիա:Էստոնացի դերասաններ
Կատեգորիա:Էստոնիան Եվրատեսիլ երգի մրցույթում
Կատեգորիա:Փոփ երգչուհիներ
Կատեգորիա:Էստոնացի երգչուհիներ
Love Goes

**Love Goes**, անգլիացի երգիչ Սեմ Սմիթի երրորդ ստուդիական ալբոմը, որը թողարկել է 2020 թվականի հոկտեմբերի 30-ին Capitol Records լեյբլում։ Սկզբում, ալբոմը կրում էր «To Die For» անունը և պետք է թողարկվեր 2020 թվականի հունիսին, սակայն հետաձգվել է կորոնավիրուսի պատճառով։

## Պատմություն
2019 թվականի հոկտեմբերին Զաք Սանգի հետ հարցազրույցում Սմիթը հաստատեց, որ իր երրորդ ալբոմը թողարկվելու է 2020 թվականին և ասել է, որ նրանում լինելու է «ավելի քիչ բալլադային և ավելի շատ փոփային երգեր» համեմատած իր նախորդ ալբոմների, որոնք անվանեց «փոփ երաժշտության ակուստիկ, սոուլային տարբերակ»։ Այնուհետև Սմիթը բացատրեց, որ «իմ վերջին երգերի ընդունելությունը հանրության կողմից ինձ հնարավորություն տվեց անել այն, ինչի մասին ես միշտ երազել եմ, սակայն միշտ վախեցել եմ, քանի որ դա փոփ երաժշտություն է»։

## Թողարկում և անվանում
Սկզբում, «To Die For» անվանված ալբոմը պետք է թողարկվեր 2020 թվականի մայիսի 1-ին, սակայն այն հետաձգվել է մինչև 2020 թվականի հունիսի 5-ը։ Մարտի վերջին Սմիթը հաստատեց, որ ալբոմի թողարկումը հետաձգվել է կորոնավիրուսի պատճառով։ Սոցիալական կայքերի իր էջերում Սմիթը հրապարակել է հետևյալ հաղորդագրությունը` «Վերջին մի քանի շաբաթների ընթացքում ես շատ մտածեցի և զգացի, որ իմ ալբոմի անվանումը և սպասվելիք թողարկումը ճիշտ չէ... Ես պետք է շարունակեմ ալբոմի աշխատանքները և որոշ կարևոր փոփոխություններ և ավելացումներ կատարեմ ալբոմում։ Ես կվերանվանեմ և կհետաձգեմ ալբոմի թողարկումը և երկուսն էլ կհաստատվեն ներկա ժամանակներումս»։

Ապրիլի 17-ին BBC Radio 2-ում, Զոե Բալլի հետ հարցազրույցում բացատրել է ալբոմը փոփոխելու պատճառները` «Ալբոմի անվան մեջ առկա է «մահանալ» բառը, որը ինձ դուր չէր գալիս ներկա իրավիճակի (կորոնավիորուս) պատճառով, իսկ ինձ համար այնքան կարևոր է ուշադիր լինել իմ երկրպագուների և իմ երգերն լսող մարդկանց նկատմամբ։ Սա տխուր և սարսափելի ժամանակաշրջան է մեզ համար, այդ պատճառով ես փոխել եմ ալբոմի անվանումը և պատրաստվում եմ փոխել ալբոմի շապիկը»։ Ալբոմի պաշտոնական շապիկում պատկերված է Սմիթի դեմքը և դեմքի վրա մարդկանց ձեռքերը։ Այդ ձեռքերը պատկանում են Շի Դայմնդին, դիջեյ ALOK-ին, Ջեֆ Հովային և Մեդիսոն Ֆիլիպսին։ Ալբոմի թողարկումը հետաձգելուց հետո Սմիթը հայտարարել է, որ ալբոմի համար նոր շապիկ է թողարկվելու։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:Սեմ Սմիթի ալբոմներ
Էնդի ՄաքԴաուել

**Ռոզալի Անդերսոն «Էնդի» ՄաքԴաուել** (, ), հեռուստատեսության և կինոյի ամերիկացի դերասանուհի և մոդել։

## Վաղ տարիներ
Ծնվել է անտառային արդյունաբերության աշխատող Մարիոնի և երաժշտության ուսուցչուհի Պոլին ՄաքԴաուելների ընտանիքում։ Էնդին ունի քույր՝ Բևերլին (ծնված 1954 թվականին) և եղբայր՝ Ուիլարդը (ծնվ․ 1961 թվականին)։ Պատանի ժամանակ աշխատել է բուտիկում և *Stage Door* ռեստորան-բարում։ 1980-ական թվականների սկզբին որպես մոդել աշխատել է Yves Saint Laurent, Vassarette, Armani perfume, Sabeth-Row, Mink International, Anne Klein, Bill Blass բրենդների համար։

## Կարիերա
Լինելով մոդել՝ ՄաքԴաուելը կինոյում առաջնաելույթ է ունեցել 1984 թվականին «Գրեյթոուկ։ Լեգենդ Տարզանի՝ կապիկների տիրակալի մասին» ֆիլմում, բայց ակտիվ նկարահանվել սկսել է միայն 1980-ական թվականների վերջից՝ դերասանական վարպետության դասընթացներին մասնակցելուց հետո։

ՄաքԴաուելը խաղացել է «Կանաչ քարտ» (1990), «Արջամկան օրը» (1993) և «Չորս հարսանիք և մեկ թաղում» (1994) ֆիլմերի գլխավոր կանացի դերերում, որոնց մեջ մասնակցությունը նրան բերել է «Ոսկե գլոբուս» մրցանակի երկու անվանակարգ։ Նաև նկարահանվել է 1993 թվականի «Կարճ պատմություն» ֆիլմում։ «Արջամկան օրը» և «Չորս հարսանիք և մեկ թաղում» ֆիլմերը դարձել են նրա կարիերայի ամենամեծ առևտրային  նվաճումը։

90-ականների կեսերից սկսած՝ ՄաքԴաուելի կարիերան անկում է ապրել ձախողված առևտրային ֆիլմերում մասնակցության պատճառով։ Նա արժանացել է քննադատների դրական արձագանքին միջին տարիքի կնոջ դերը կատարելու համար, որը 2001 թվականի «Անհաջողակների ակումբ» ֆիլմում սիրահարված էր մի երիտասարդի, սակայն ֆիլմը լայն վարձույթում չի ներկայացվել և գրեթե աննկատ է մնացել հանդիսատեսի համար։ Հաջորդող տարիներին ՄաքԴաուելը հիմնականում նկարահանվել է անկախ ֆիլմերում, որոնք հազվադեպ են հասել կինոթատրոնների էկրաններին, ինչպես նաև ակտիվ խաղացել է հեռուստատեսային ֆիլմերում և նկարահանվել սերիալների էպիզոդներում։ Չնայած կինոյում իր կարիերայի ընթացքում բազմաթիվ ահաջողություններ է ապրել, 2000-ականներին նա հայտնի է դարձել է որպես L’Oréal ֆրանսիական կոսմետիկ ֆիրմայի գովազդային ընկերության դեմքը։

ՄաքԴաուելըմարմնավորել է 2013 թվականի «Մայրու ծովախորշ» սերիալի գլխավոր հերոսուհուն։

## Անձնական կյանք
1986-1999 թվականներին ամուսնացած է եղել Պաուլ Քուելիի () հետ, որից ունեցել է որդի՝ Ջասթինը (ծնված 1986 թվականին) և աղջիկներ՝ Ռեյնին (, ծնված 1989 թվականին) և Մարգարետը (, ծնված 1994 թվականին)։

2001-2004 թվականներին ամուսնացած է եղել բիզնեսմեն Ռեթ Հարթզոգի հետ ():

## Ֆիլմագրություն

## Ծանոթագրություններ

Կատեգորիա:1958 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ապրիլի 21 ծնունդներ
Ղազախա-մոնղոլական հարաբերություններ

**Ղազախա-մոնղոլական հարաբերություններ**, երկկողմ դիվանագիտական հարաբերություններ Ղազախստանի և Մոնղոլիայի միջև։

## Պատմություն
Պետությունների միջև դիվանագիտական հարաբերությունները հաստատվել են 1992 թվականի հունվարի 22-ին։ 1992 թվականին Մոնղոլիան դեսպանատուն է բացել Ղազախստանի Ալմաթա քաղաքում։ 1997 թվականի մայիսին բացվել է Ուլան Բատորում Ղազախստանի դիվանագիտական ներկայացուցչությունը։ 1993 թվականի հոկտեմբերին կայացել է Ղազախստանի նախագահ Նուրսուլթան Նազարբաևի՝ պատմության մեջ առաջին պետական այցը Մոնղոլիա։ 1998 թվականին Մոնղոլիայի նախագահ Նածագին Բաղաբանդին առաջին անգամ պետական այց կատարեց Ղազախստան։ 2006 թվականի դեկտեմբերի 2-ին Նուրսուլթան Նազարբաևը կարգադրել էր Մոնղոլիայում դիվանագիտական ներկայացուցչության կարգավիճակը բարձրացնել մինչև դեսպանության մակարդակ, ինչն իրականացվել էր 2007 թվականի հունվարի 1-ին։ Դիվանագիտական հարաբերությունների հաստատումից ի վեր երկրները ստորագրել են 40-ից ավելի երկկողմ համաձայնագրեր։

2016 թվականի հուլիսին Ղազախստանի կառավարական պատվիրակությունը՝ վարչապետ Քարիմ Մասիմովի գլխավորությամբ, այցելել էր Մոնղոլիա՝ մասնակցելու ԱՍԵՄ-ի գագաթնաժողովին։ 2016 թվականի հուլիսի 14-ին Քարիմ Մասիմովն այցելել է այմակ Բայան-Ուլգիյ, որտեղ բնակչության մեծ մասը էթնիկ ղազախներ են (ավելի քան 90 հազար մարդ)։ Ղազախստանի Հանրապետության կառավարությունը 200 000 ԱՄՆ դոլարի չափով մարդասիրական օգնություն է տրամադրել 2016 թվականի հուլիսի 10-ին տեղի ունեցած Բայան Ուլգիյի ջրհեղեղից տուժած բնակիչներին։ Այցի ընթացքում վարչապետ Քարիմ Մասիմովը հանդիպումներ է ունեցել նաև Մոնղոլիայի նախագահ Ցախիագի Էլբեգդորժի և վարչապետ Ժարգալթուլգին Էրդենեբատի հետ։

## Առևտուր
2017 թվականին երկրների միջև ապրանքաշրջանառությունը կազմել է 68,2 միլիոն ԱՄՆ դոլար, ինչը 5,5 տոկոսով պակաս է 2016 թվականի նույն ցուցանիշից (72,1 միլիոն ԱՄՆ դոլար)։ Ղազախստանի արտահանումը Մոնղոլիա կազմել է 66,4 միլիոն ԱՄՆ դոլար, իսկ Մոնղոլիայից Ղազախստան ներմուծումը համապատասխանաբար կազմել է 1,8 միլիոն ԱՄՆ դոլար։

## Ծանոթագրություններ

Կատեգորիա:Ղազախստանի երկկողմ հարաբերություններ
Կատեգորիա:Մոնղոլիայի երկկողմանի հարաբերություններ
G7 40-րդ գագաթնաժողով

**Մեծ յոթնյակի 40-րդ գագաթնաժողով**, Մեծ յոթնյակի 40-րդ գագաթնաժողովն անցկացվել է 2014 թվականի հունիսի 4-5-ը Բրյուսելում (Բելգիա)՝ ավելի վաղ Սոչիում (Ռուսաստան) Մեծ ութնյակի 40-րդ գագաթնաժողովի նույն օրը պլանավորված փոխարեն, որը չեղյալ էր հայտարարվել 2014 թվականի փետրվար-մարտին Ռուսաստանի Դաշնությանը Ղրիմի միանալու կապակցությամբ։

2014 թվականի մարտի 2-ին ԱՄՆ պետքարտուղար Ջոն Քերին հայտարարել էր, որ Ռուսաստանը կարող է զրկվել G8-ում տեղերից՝ կապված Ղրիմում տեղի ունեցած իրադարձությունների հետ։ Մարտի 3-ին G8-ի յոթ երկրների ղեկավարները հայտարարել են Սոչիում կայանալիք գագաթնաժողովին մասնակցության դադարեցման մասին։

Մարտի 18-ին Ֆրանսիայի ԱԳ նախարար Լորան Ֆաբիուսը հայտարարել էր, որ արևմտյան երկրները պայմանավորվել են դադարեցնել Ռուսաստանի մասնակցությունը G8-ին։

Մարտի 20-ին Անգելա Մերկելը հայտարարել է. «Քանի դեռ քաղաքական պայմաններ չկան G8-ի նման կարևոր ձևաչափի համար, այլևս չկա G8-ը՝ ոչ գագաթաժողովը, ոչ էլ դրա ձևաչափը»''։

Մարտի 24-ին Դևիդ Քեմերոնը հայտարարել է, որ G8 գագաթաժողով Ռուսաստանում այս տարի չի անցկացվի։ Որոշվել է 2014 թվականի հունիսին Բրյուսելում անցկացնել G7 գագաթաժողով՝ առանց Ռուսաստանի մասնակցության։ Ռուսաստանի անդամակցությունը դադարեցվել է այնքան ժամանակ, քանի դեռ Ռուսաստանը չի փոխել քաղաքական կուրսը։

## Ծանոթագրություններ

## Արտաքին հղումներ
* Обращение Владимира Путина в связи с началом председательства Российской Федерации в «Группе восьми» (1 января 2014)
* Официальный сайт и итоговая декларация саммита G7 в Брюсселе

Կատեգորիա:2014 քաղաքականությունում
Անու Տալի

**Անի Տալի** (, ), էստոնացի դիրիժոր։

## Կենսագրություն
Ավարտել է Տալլինի երաժշտական դպրոցի դաշնամուրի բաժինը։ 1995 թվականից դիրիժորություն է ուսանել Սիբելիուս ակադեմիայում Յորմա Պանուլայի մոտ, ապա սովորել է Էստոնիայի երաժշտության և թատրոնի ակադեմիայում (այդ թվում Ռոման Մատսովի մոտ), և վերջապես 1998-2000 թվականներին ավարտել է իր երաժշտական կրթությունը Սանկտ Պետերբուրգի կոնսերվատորիայում Իլյա Մուսինի և Լեոնիդ Կորչմարի ղեկավարությամբ։

1997 թվականին Տալին հիմնադրել է Էստոնա-ֆիննական սիմֆոնիկ երաժշտական նվագախումբը (), որը հետագայում ընդլայնվել է՝ ընդհանուր 15 երկրներից երաժիշտներ հրավիրելով և անվանափոխվելով Հյուսիսային սիմֆոնիկ նվագախումբ։ Խումբն ամեն տարի հինգ համերգ է տալիս և մինչև այժմ ձայնագրել է երկու սկավառակ, որոնցից առաջինը 2002 թվականին իր մեջ ներառել է Վելմո Տորմիսի «Օվկիանոս» և «Կարապի թռիչքը» նվագախմբային շարանվագների առաջնելույթները։ Երկրորդ  ալբոմը ներառել է Յան Սիբելիուսի, Սերգեյ Ռախմանինովի, Էրկի Սվեն Տյույուրի երաժշտական ստեղծագործությունները։ Նվագախմբի տնօրենը դիրիժորի երկվորյակ քույր Կադրի Տալին է։

2004 թվականին արժանացել է Մշակույթի երիտասարդ գործչի էստոնական մրցանակին։
## Ծանոթագրություններ

## Արտաքին հղումներ
* Anu Tali, «Ich halte mich ganz einfach daran, worin ich gut bin»: Интервью // «Der neue Merker: Oper und Ballet in Wien und aller Welt», 2007, № 10. 
* Dirigent igatseb koju nagu laps: Интервью // Postimees, 13.02.2009. 
* HarrisonParrott agency biography of Anu Tali

Կատեգորիա:Էստոնացի դիրիժորներ
Կատեգորիա:Էստոնիայի երաժշտության և թատրոնի ակադեմիայի շրջանավարտներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:Կին դիրիժորներ
Կատեգորիա:Էստոնացի արվեստագետներ
Landstar System

**«Landstar System»**, բեռնափոխադրումների ամերիկյան ընկերություն։

Լոգիստիկ ծառայությունների շղթան մեծապես կենտրոնացված է ԱՄՆ միջնահանգային բեռնափոխադրումների մեջ։ Առավել փոքր ծավալի բեռնափոխադրումներ են կատարվում նաև դեպի Կանադա, Մեքսիկա և այլ երկրներ։

Հիմնադրվել է 1968 թվականին, ԱՄՆ Ֆլորիդա նահանգի Ջեքսոնվիլ քաղաքում։

Ունի շուրջ 10 000 վարորդներ (*Business Capacity Owner, BCO*), ովքեր ինքնուրույն են ընտրում սեփական բեռները (ի տարբերություն ավանդական դիսպետչերական ընկերությունների)
։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1968 հիմնադրված ընկերություններ
Il Ramoscello

**«Il Ramoscello»** (հայտնի է նաև **«Bella e Buona»** և **«Bellebuona»**), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1865 թվականին։ Ներկայումս նկարը գտնվում է Ֆոգի պատկերասրահի հավաքածուում։

## Տեղեկություն նկարի մասին
Աշխատանքն իրենից ներկայացնում է կանաչ շորով աղջկա մինչև կուրծքը նկարը, աղջիկը ձեռքին պահում է փշարմավի ճյուղ։ Նկարն ստեղծվել է Ուիլյամ Գրեմի պատվերով, որը նկարչի մշտական պատվիրատուներից էր։ Համաձայն նկարչի եղբայր Ուիլյամ Մայքլ Ռոսսետտիի՝ բնորդուհին եղել է Ուիլյամ Գրեմի դուստր Էմի Գրեմը։ Սակայն արվեստագետ Հենրի Մարիլյերը հերքում է դա, իսկ Ուիլյամ Գրեմի մյուս դուստրը՝ Ֆրենսիս Հորները, նկարագրել է աշխատանքը որպես պարզապես «փշարմավի ֆոնին կանգնած աղջկա» դիմանկար։

Ռոսսետտին աշխատանքն ստեղծել է 1865 թվականին և վերնագրել այն «Bella e Buona»։ Ինչպես Ռոսսետտիի շատ այլ աշխատանքներ, այս նկարին ևս ուղեկցում է նրա գրած համանուն սոնետը։ 1873 թվականին նա նկարի սեփանակատիրոջից որոշ ժամանակով վերցրել է նկարը, որպեսզի փոփոխություններ անի։ Այդ ժամանակ նկարիչը աշխատանքի անունը փոխել է՝ դարձնելով «Il Ramoscello»՝ համապատասխան գրություն անելով նկարի ֆոնին։ Ուիլյամ Գրեյին փոփոխությունը դուր չի եկել, նա պահանջել է հեռացնել այն, սակայն նոր անվանումը թողել է։ 1870 թվականի քնարերգական ժողովածուի մեջ բանաստեղծության անվանումը ևս փոխվել է «Plighted Promise», և բանաստեղծության ու նկարի կապը այդ ձևով խզվել է։ Գոյություն են ունեցել նկարի էսքիզներ, որոնք ցուցադրվել են 1892 թվականի ցուցահանդեսի ժամանակ, սակայն ներկայումս դրանց գտնվելու վայրի մասին ոչինչ հայտնի չէ։

1886 թվականին Ուիլյամ Գրեմը նկարը վաճառել է Քրիստիս աճուրդում։ Այն մի քանի անգամ փոխել է սեփականատերերին, իսկ 1943 թվականին այն ձեռք է բերել Ֆոգի պատկերասրահը։

## Ծանոթագրություններ

Կատեգորիա:1865 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Օնե Բալյուկոնե

**Օնե Բալյուկոնե** (**Օնա Բալյուկոնիտե**, , ), լիտվացի բանաստեղծուհի և էսսեների հեղինակ, մշակույթի և արվեստի ոլորտում նվաճումների համար Ազգային մրցանակի դափնեկիր (2004)։

## Կենսագրություն
Ծնվել է 1948 թվականի հունիսի 1-ին Կանչենայ գյուղում, որը չորս կիլոմետր էր հեռու Դաուգայ քաղաքից, որտեղ ավարտել է միջնակարգ դպրոցը։ 1970 թվականին ավարտել է Վիլնյուսի համալսարանը «լիտվերեն լեզու և գրականություն» մասնագիտությամբ։ Եղել է աշակերտների համար «Մոկսլեյվիս» („Moksleivis“) ամսագրի խմբագրության, մանկավարժների համար «Դիալոգաս» („Dialogas“) շաբաթաթերթի, մշակութային «Դիենովիդիս» („Dienovidis“) շաբաթաթերթի աշխատակիցը։

Առաջին գրական փորձը կատարել է 1968 թվականին։ 1975 թվականից Լիտվայի գրողների միության անդամ է։ 2000 և 2001 թվականներին իր գեղարվեստական ստեղծագործությունների ցուցադրություններ է կազմակերպել։ Երկարատև հիվանդությունից հետո վախճանվել է Վիլնյուսում և թաղվել Անտոկոլի գերեզմանոցում։

## Ստեղծագործություն
Առաջին բանաստեղծությունները տպագրվել են 1968 թվականին։ Բանաստեղծությունների առաջին „Laukinės vaivorykštės“ («Դաշտային ծիածաններ») ժողովածուն տպագրվել է 1971 թվականին, այնուհետև հրատարակվել են բանաստեղծությունների մի քանի գրքեր, էսսեների երկու ժողովածու, հեքիաթներ։ «Պոեզիայի գարուններ» („Poezijos pavasaris“, 1997), 1998) ալմանախի համահիմնադիրն է։

Օնե Բալյուկոնեին ռուսերեն թարգմանել է Գեորգի Եֆրեմովը։

## Մատենագրություն
### Բանաստեղծություններ
* . Vilnius: Vaga, 1971
* . Vilnius: Vaga, 1976
* . Vilnius: Vaga, 1982
* . Vilnius: Vaga, 1986
* . Vilnius: Vaga, 1994
* . Vilnius: Lietuvos rašytojų sąjungos leidykla, 1996
* . Vilnius: Lietuvos rašytojų sąjungos leidykla, 1998
* . Vilnius: Vaga, 2001
* . Vilnius: Vaga, 2003

### Էսսե, արձակ, թարգմանություններ
* . Vilnius: Vaga, 1987
*  (կազմող, 2002)
* . Vilnius: Alma littera, 2003
* . Vilnius: Lietuvos rašytojų sąjungos leidykla, 2004
* . Vilnius: Gimtasis žodis, 2006
* Beinsa Duno.  (թարգմանություն ռուսերենից) 1997

## Ծանոթագրություններ

## Արտաքին հղումներ
* Օնե Բալյուկոնե
* Օնե Բալյուկոնե

Կատեգորիա:20-րդ դարի բանաստեղծներ
Կատեգորիա:20-րդ դարի կին գրողներ
Կատեգորիա:Լիտվայի ազգային մրցանակի դափնեկիրներ
Կատեգորիա:Լիտվացի բանաստեղծուհիներ
Կատեգորիա:Լիտվացի թարգմանիչներ
Կատեգորիա:Լիտվացի կին գրողներ
Կատեգորիա:Լիտվացի նկարիչներ
Կատեգորիա:Վիլնյուսի համալսարանի շրջանավարտներ
Piriform

**Piriform**, մասնավոր ընկերություն, որը գլխավոր գրասենյակը գտնվում է Մեծ Բրիտանիայի մայրաքաղաք Լոնդոնում, ինչպես նաև ունի այլ գրասենյակներ Լոնդոնում, Նյու Յորքում և Արևմտյան Եվրոպայում։ Ընկերությունը զբաղվում է Microsoft Windows և Mac OS X համար ծրագրերի մշակմամբ։

## Պատմություն
Piriform ընկերությունը հիմնադրվել է 2004 թվականին Լոնդոնում։

2017 թվականին ընկերությունը գնվեց չեխական Avast Software ընկերության կողմից։

## Գործունեություն
Piriform ընկերության արտադրանքի ցուցակը բաղկացած է 4 ծրագրից՝ CCleaner, Defraggler, Recuva, Speccy։ Piriform-ի ծրագրերը հայտնի են ավելի քան 195 երկրում և ավելի հայտնի են տնային համակարգիչեր օգտագործողների շրջանում։ Ընկերության յուրաքանչյուր ծրագիր ունի պարզ և հասկանալի միջերես և թարգմանված է բազմաթիվ լեզուներով։ 2013 թվականից սկսած ընկերությունը սկսեց բացի անվճար ծրագրերից թողարկել նաև վճարովի տարբերակներ ընդլայնված հնարավորություններով։

Ապագայում սպասվում է մեծ թվով ծրագրերի թողարկում։

«Piriform» բառը նշանակում է «տանձաձև»։

## Ծրագրերի ցանկ
***CCleaner**, ծրագիր նախատեսված ֆայլային համակարգի մաքրման և օպերացիոն համակարգի գրանցամատյանի սխալների ուղղման համար։
***Defraggler**, ծրագիր, որ նախատեսված է կոշտ սկավառակների դեֆրագմենտացիայի համար։
***Recuva**, ծրագիր ջնջված ֆայլերի վերականգման համար։
***Speccy**, ծրագիր, որը նախատեսված է համակարգչի մասին տեղեկություն ստանալու համար՝ տեխնիկական բնութագիր, տեղադրված կարգավորումների և այլնի մասին։
***CCleaner Browser**

## Ծանոթագրություններ

## Արտաքին հղումներ
* Ընկերության պաշտոնական կայք
* CCleaner, Defraggler, Recuva, Speccy ծրագրերի ներբեռնման հղղումը

Կատեգորիա:2004 հիմնադրված ընկերություններ
Կատեգորիա:2005 հիմնադրումներ
Կատեգորիա:2005 հիմնադրված ընկերություններ
Կատեգորիա:Համակարգային ծրագրեր
Կատեգորիա:Միացյալ Թագավորության ընկերություններ
Gnash

**Գարեթ Չարլզ Նեշ** (; ), առավել հայտնի է որպես **Gnash** (ոճավորվում է որպես **gnash**; ընթերցվում է «նեշ»), ամերիակացի ռեփեր, երգիչ, երգերի հեղինակ, դիջեյ և երաժշտական պրոդյուսեր։ Նա թողարկել է իր դեբյուտային մինի ալբոմը՝ «U»-ն, 2015 թվականի մարտին SoundCloud-ում, ինչին հետևել է 2015 թվականի դեկտեմբերին թողարկված «Me»-ն։ Նրա երրորդ մինի ալբոմը՝ «Us»-ը, թողարկվել է 2017 թվականի մարտին և ներառել է «I Hate U, I Love U» երգը Օլիվիա Օ'Բրայենի մասնակցությամբ, որը զբաղեցրել է Billboard Hot 100 չարթի 10-րդ հորիզոնականը։ Նեշի դեբյուտային ալբոմը՝ «We»-ն, թողարկվել է 2019 թվականի հունվարին և նույնպես ներառել է «I Hate U, I Love U»-ն։

## Վաղ տարիներ
Գարեթ Չարլզ Նեշը ծնվել է 1993 թվականի հունիսի 16-ին Կալիֆոռնիա նահանգի Լոս Անջելես քաղաքում։ Նրա հայրը երաժիշտ է, իսկ մայրը՝ ռեժիսոր և պրոդյուսեր։ Նեշը նորվեգական և անգլիական ծագում ունի։

Մինչև իր սեփական երաժշտություն գրելը, Նեշը սկսել է դիջեյինգով զբաղվել 13 տարեկանում։

## Կարիերա
2015 թվականին Նեշը սկսել է մինի ալբոմների շարքեր թողարկել իր նախորդ հարաբերությունների խզման մասին, սկսելով «U»-ից 2015 թվականի մարտի 15-ին և «Me»-ից՝ 2015 թվականի դեկտեմբերի 15-ին։ Նեշը ձայնագրել է իր առաջին երկու մինի ալբոմները իր ավտոտնակում, և այդտեղ էլ պրոդյուսերավորել է «I Hate U, I Love U» երգը, որը, ի վերջո, դարձել է նրա բեկումնային երգ, զբաղեցնելով Billboard Hot 100 չարթի 10-րդ հորիզոնականը։ Նեշի երրորդ մինի ալբոմը՝ «Us»-ը թողարկվել է 2016 թվականի մարտի 25-ին և զբաղեցրել է Billboard 200-ի 46-րդ հորիզոնականը։

2017 թվականի հոկտեմբերին Նեշը մասնակցել է MAX-ի «Lights Down Low» երգին, որը զբաղեցրել է Billboard Hot 100-ի 20-րդ հորիզոնականը, դառնալով նրա երկրորդ երգը չարթում, իսկ երկու շաբաթ հետո թողարկված «Home» երգը դարձել է նրա որպես առաջնային արտիստ երկրորդ երգը չարթում։

2019 թվականի հունվարին Gnash-ը թողարկել է իր դեբյուտային՝ «We» ստուդիական ալբոմը։

Gnash-ը նշում է Death Cab for Cutie-ին, The Postal Service-ին և Ջեք Ջոնսոնին որպես նրա երաժշտական ազդեցություններ։

## Մրցանակներ և անվանակարգեր
2017 թվականին Նեշը՝ Օլիվիա Օ'Բրայենի հետ միասին, առաջադրվել է 2017 Radio Disney Music Awards մրցանակին որպես լավագույն ճեղքումային երգ «I Hate U, I Love U»-ի համար։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես առաջնային արտիստ

#### Որպես մասնակցող արտիստ

### Մասնակցություն այլ արտիստների աշխատանքների

## Համերգային շրջագայություններ
* The U, Me & Us Tour (2016-2017; Հյուսիսային Ամերիկա և Եվրոպա)
* The Sleepover Tour (2017; Հյուսիսային Ամերիկա)
* The Young Renegades Tour: Part II (2018; Միացյալ Նահանգներ)
* The Summer After Tour (2018-ի ավարտ; Միացյալ Նահանգներ)
* The Broken Hearts Club Tour (2019-ի սկիզբ)

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի դիջեյներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ
Սեմ Սմիթի սկավառակագրություն

Անգլիացի երգիչ **[[Սեմ Սմիթ]]ի [[սկավառակագրություն]]ն** ներառում է` երկու ստուդիական ալբոմ, մեկ ռեմիքս ալբոմ, մեկ մինի ալբոմ, քսանինը սինգլ (ութը որպես համագործակցող արտիստ) և երկու գովազդային սինգլ։

Սմիթի դեբյուտային` «In the Lonely Hour» ստուդիական ալբոմը թողարկվել է 2014 թվականի մայիսին։ Նա դեբյուտ է կատարել 2012 թվականի մայիսին, անգլիական Disclosure դուոյի «Latch» սինգլով, որը զբաղեցրել է 11-րդ հորիզոնականը UK Singles Chart չարթում։ 2013 թվականի փետրվարին թողարկվել է «Lay Me Down» երգը որպես ալբոմի գլխավոր սինգլ։ 2013 թվականի մայիսին համագործակցել է Naughty Boy-ի հետ, թողարկելով «La La La» սինգլը։ Այն թողարկվել է մայիսի 19-ին և գլխավորել է բրիտանական չարթը։ 2013 թվականի հոկտեմբերին թողարկել է «Nirvana» մինի ալբոմը։ 2014 թվականի փետրվարի 16-ին թողարկվել է «Money on My Mind» երգը որպես ալբոմի երկրորդ սինգլ և գլխավորել է բրիտանական չարթը։ Ապրիլի 14-ին թողարկվել է ալբոմի երրորդ` «Stay with Me» սինգլը և նույնպես գլխավորել է բրիտանական չարթը։ Օգոստոսի 31-ին թողարկվել է չորրորդ` «I’m Not the Only One» սինգլը և զբաղեցրել է բրիտանական չարթի 3-րդ հորիզոնականը։ Դեկտեմբերի 5-ին թողարկվել է «Like I Can»-ը որպես ալբոմի հինգերորդ սինգլ, զբաղեցնելով բրիտանական UK Singles Chart չարթի 9-րդ հորիզոնականը և դառնալով Սմիթի չորրորդ երգը, որը ընդգրկվում է Բրիտանիայի չարթի թոփ 10-ում։

2015 թվականի փետրվարի 22-ին թողարկվել է «Lay Me Down» երգի վերաթողարկումը որպես ալբոմի վեցերորդ սինգլ և զբաղեցրել է բրիտանական չարթի 15-րդ հորիզոնականը։ Նույն ամսում Սմիթը ձայնագրել է երգի մեկ այլ տարբերակ Ջոն Լեջենդի մասնակցությամբ` «Comic Relief» բարեգործական կազմակերպության համար, որը գլխավորել է բրիտանական չարթը։ 2015 թվականի հուլիսին համագործակցել է Disclosure խմբի հետ և թողարկել է «Omen» սինգլը։ թվականի սեպտեմբերի 8-ին Սմիթը հաստատել է, որ նրա նոր երգը` «Writing’s on the Wall»-ը Ջեյմս Բոնդի մասին պատմող 24-րդ ֆիլմի սաունդթրեքն է։ Երգը թողարկվել է նույն թվականի սեպտեմբերի 25-ին և դարձել Բոնդի ֆիլմերի առաջին սաունդթրեքը, որը գլավորել է բրիտանական չարթը։ Նրա երկրորդ` «The Thrill of It All» ալբոմը թողարկվել է 2017 թվականին և գլխավորել է Մեծ Բրիտանիայի, Կանադայի, Իռլանդիայի, Նիդերլանդների, Նոր Զելանդիայի, Շվեդիայի և ԱՄՆ-ի չարթերը։ Ալբոմի գլխավոր` «Too Good at Goodbyes» սինգլը գլխավորել է բրիտանական, ավստրալիական և նորզելանդական չարթերը, ինչպես նաև զբաղեցրել է 5-րդ հորիզոնականը Կանադայում, Դանիայում, Նիդերլանդներում և ԱՄՆ-ում։

## Ալբոմներ
### Ստուդիական ալբոմներ

### Ռեմիքս ալբոմներ

## Մինի Ալբոմներ

## Սինգլներ
### Որպես գլխավոր արտիստ

### Որպես համագործակցող արտիստ

### Գովազդային սինգլներ

## Չարթերում ընդգրկված այլ երգեր

## Այլ երգեր

## Հեղինակային երգեր

## Տեսահոլովակներ

## Ծանոթագրություններ

## Արտաքին հղումներ
* Պաշտոնական կայք
* Կայք 
* Սեմ Սմիթը AllMusic կայքում

Կատեգորիա:Սկավառակագրություններ
Կատեգորիա:Սեմ Սմիթ
Նիկոլ Կլավելու

**Նիկոլ Կլավելու** (, ), ֆրանսիացի նկարիչ, պատկերազարդող և կոմիքսների հեղինակ։ Աշխատանքներն առաջին անգամ ներկայացրել է 1960 թվականի վերջին, հայտնի է դարձել «Ալիսը Հրաշքների աշխարհում» գրքի պատկերազարդմամբ, 1974 թվականին։

## Կենսագրություն
Նիկոլ Կլավելուն ծնվել է Սենտ Էտիենում, որտեղ էլ սովորել է կերպարվեստ։ 1966 թվականին տեղափոխվել է Փարիզ, որտեղ աշխատել է որպես կոմիքների հեղինակ և նկարիչ-պատկերազարդող տարբեր ամսագրերում, այդ թվում` «Պլանետ» (Planète), «Ուկապի» (Okapi), «Մարի Քլեր» (Marie Claire) պարբերականներում.:

Նկարազարդման նրա ոճը ներառում է ինչպես գունային փսիխոդելիկ օգտագործում, այնպես էլ` սև և սպիտակ գույներով բարդ պատկերումներ։

Կլավելուի աշխատանքներն ընդգրկվել են ցուցահանդեսներում։ Դրանցից են` «Նիկոլ Կլավելու և ընկերությունը» (ֆր. «Nicole Claveloux et compagnie», 1995) ցուցահանդես Վիլյորբանում և «Էրմելյո» մեդիա գրադարանում կայացած հետահայաց ցուցադրությունը։

## Որոշ աշխատանքներ
* Le Voyage extravagant de Hugo Brisefer (1967)
* Ալիսը Հրաշքների աշխարհում (1972), պատկերազարդող
* La Main verte (1978)
* Սպանություն Մորգ փողոցում (1981), պատկերազարդող
* Dedans les gens (1993)
* Alboum (1998), պատկերազարդող
* Morceaux choisis de la Belle et la Bête (2003), պատկերազարդող
* Mon Gugus à moi (2004), պատկերազարդող
* Un roi, une princesse et une pieuvre (2005), պատկերազարդող
* Professeur Totem et docteur Tabou (2006), պատկերազարդող
* Gargantua (2007), պատկերազարդող
* Confessions d’un monte-en-l’air, (2007), պատկերազարդող
* Contes de la Fève et du Gland, (2010), պատկերազարդող
* La Belle et la bête, (2013), պատկերազարդող
* Nours, (2014), պատկերազարդող
* Quel genre de bisous?, (2016)
* The Green Hand and Other Stories (2017)

## Ծանոթագրություններ

Կատեգորիա:20-րդ դարի ֆրանսիացի նկարիչներ
Կատեգորիա:Կին պատկերազարդողներ
Կատեգորիա:Կոմիքսների նկարիչներ
Կատեգորիա:Նկարիչներ այբբենական կարգով
Կատեգորիա:Ֆրանսիացի արվեստագետներ
Կատեգորիա:Ֆրանսիացի նկարիչներ
Մարտիրոս Հախնազարյան

**Մարտիրոս Հախնազարյան**, (), հասարակական գործիչ, մանկավարժ։

## Կենսագրական սկզբնական տվյալներ
Մարտիրոս Հախնազարյանը ծնվել է Ռուսական կայսրության կազմում գտնվող Երևանի նահանգի Ագուլիս քաղաքում։

## Կրթություն
մինի|աջից|Գևորգյան հոգևոր ճեմարան, 1910 թվական
1885 թվականին Մարտիրոս Հախնազարյանն ավարտել է Մայր Աթոռ Սուրբ Էջմիածնի Գևորգյան հոգևոր ճեմարանը, որտեղ սովորել է Մանուկ Աբեղյանի հետ միասին։ Համալսարանական կրթությունը ստացել է Գերմանիայում։

## Գործունեություն
Հասարակական, աշխատանքային գործունեություն Է իրականացրել Ագուլիսում, Էջմիածնում։ Եղել է Ագուլիսի դպրոցի ուսուցիչ, հոգաբարձու, Քաղաքիկ և Տանակերտ զյուղերի դպրոցների ուսուցիչ ու տեսուչ, Գևորգյան հոգևոր ճեմարանի ուսուցիչ, ավագ վերակացու։

1889-1890 թվականներին Հրաչյա Աճառյանին օգնել է Ագուլիսի բարբառի ուսումնասիրման և Ագուլիսի բարբառի բառարան կազմելու աշխատանքներին։

## Մահ
Մարտիրոս Հախնազարյանը զոհվել է 1919 թվականի դեկտեմբերի 24-ին՝ թուրքերի կողմից Ագուլիսի կոտորածի ժամանակ։

## Ընտանիք
Մ․ Հախնազարյանը Հովհաննես Հախնազարյանի հայրն է։

## Ծանոթագրություններ

Կատեգորիա:Դեկտեմբերի 24 մահեր
Կատեգորիա:1919 մահեր
Կատեգորիա:Ագուլիս քաղաքում ծնվածներ
Կատեգորիա:Ագուլիս քաղաքում մահացածներ
Կատեգորիա:Հայ մանկավարժներ
Կատեգորիա:Հայ հասարակական գործիչներ
Ալեն Ավդիչ

**Ալեն Ավդիչ** (), բոսնիական ֆուտբոլիստ, հարձակվող։

## Ակումբային կարիերա
Խաղացել է Իրանի Պրեմիեր լիգայի «Սաբա Կոմ» ֆուտբոլային ակումբում, «Սերկլ Բրյուգգե» և Բելգիայի երկրորդ դիվիզիոնի «Դենդերլու» ֆուտբոլային ակումբներում, «Ավիսպա Ֆուկուոկա» ճապոնական Լիգա 2-ում և Կորեայի առաջնության «Սուվոն Սամսունգ Բլյուինգզ» ֆուտբոլային ակումբներում։

2009 թվականին նա վերադարձել է հայրենիք, որտեղ պայմանագիր է կնքել «Սարաևո» հավաքականի հետ։ Նա խփել է իր երկրորդ գոլը «Հելսինգբորգ» ֆուտբոլային ակումբի դեմ խաղում, ՈՒԵՖԱ Եվրոպայի Լիգայի երրորդ ռաունդում։ «Սարաևոում» խաղացել է հետևյալ հաշվով (2:1 հիմնական ժամանակև 5։ 4 սերիայի տուգանային)։

## Միջազգային կարիերա
Ավդիչը Բոսնիայի և Հերցեգովինայի հավաքականի կազմում խաղացել է 3 խաղ։

## Ակումբային վիճակագրություն

## Հավաքականի վիճակագրություն

## Ծանոթագրություններ

Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Սարաևոյի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Սուվոնի ֆուտոլիստներ
Կատեգորիա:Տղամարդկանց ֆուտբոլի հարձակվողներ
Մարիա Տրուբնիկովա

**Մարիա Տրուբնիկովա** (, ), ռուս գրող, կանանց կրթության ակտիվ ջատագով։

## Կենսագրություն և հասարակական գործունեություն
Ծնվել է հոր աքսորի վայրում։ 1841 թվականին, ծնողների մահից և աքսորի վայրը լքելու բարձրագույն թույլտվություն ստանալուց հետո տատիկի, քրոջ` Վերայի և եղբոր՝ Պյոտրի ուղեկցությամբ տեղափոխվել է Սիմբիրյան նահանգ, որտեղ երեխաները դաստիարակվել են հորաքրոջ՝ Եկատերինա Պետրովնայի մոտ՝ Վասիլևներ ազգանվամբ (հոր անունով)։ 1856 թվականի հրամանով դեկաբրիստ Իվաշևի ընտանիքին վերադարձվել է ազգանունը և ազնվականությունը։

1854 թվականին ամուսնացել է Կ. Տրուբնիկովի հետ, որը «Բորսայի տեղեկագրերի» հրատարակիչ-խմբագիրն էր։ Նրանք  տեղափոխվել են Պետերբուրգ։ Սանկտ Պետերբուրգում նրա սալոնը դարձել է ազատականների և արմատականների հավաքատեղին։ Մտերիմ լինելով Ն. Ստասովայի հետ՝ 1860 թվականին հիմնել է էժան բնակարանների համայնքը, իսկ 1862 թվականին՝ Թարգմանչուհիների միություն, որի կազմում ընդգրկվել են այն ժամանակվա կանանց շարժումների ականավոր ներկայացուցիչները։ Միությունն իր առջև խնդիր էր դրել ռուս կանանց հնարավորություն տալ վաստակել բացառապես մտավոր աշխատանքի միջոցով, ինչպես նաև` Ռուսաստանում հիմնել կանանց բարձրագույն կրթական համակարգ։ Տրուբնիկովան և Ստասովան այս գործին են ներգրավել գիտության և գրականության խոշոր գործիչների։

1861 թվականին, Եվրոպա ուղևորվելուց հետո, Տրուբնիկովան նամակագրական կապ է պահել Ժեննի Դ'Էրիկուրի հետ, և վերջինս օգնել է նրան կապեր հաստատել եվրոպացի հայտնի ֆեմինիստուհիների` Ժոզեֆին Բաթլերի և Մարիա Հեգգի հետ։ Այդ ժամանակից ի վեր Տրուբնիկովան անընդհատ կապ էպահել Ֆրանսիայում, Անգլիայում, Շվեյցարիայում և Հյուսիսային Ամերիկայում գործող կանանց շարժումների ներկայացուցիչների հետ՝ տեղեկացնելով նրանց Ռուսաստանում կանանց գործերի իրավիճակի մասին։ Մասնակցել է արտասահմանյան մի շարք պարբերականների, օրինակ «Now a day»-ի, աշխատանքներին։ Ջոն Ստյուարտ Միլը 1868 թվականին նրան ուղարկել է ռուս կանանց ուղղված իր հայտնի նամակը։

Մահացել է 1897 թվականի ապրիլի 28-ին (մայիսի 10-ին), Տամբովում։ Թաղված է Սանկտ Պետերբուրգի Նովոդևիչյան գերեզմանատանը։

## Գրական և ստեղծագործական գործունեություն
Տրուբնիկովան համագործակցել է իր ամուսնու հրատարակած «Ամսագիր բաժնետերերի համար» (1858) և «Բորսայի տեղեկագրեր» (1863–1869) պարբերականների հետ՝ ղեկավարելով գրականության բաժինը։

Նա թարգմանել է բնագիտության, պատմության, հրապարակախոսության և մանկական գրականության վերաբերյալ մի շարք աշխատանքներ։

## Ծանոթագրություններ

## Արտաքին հղումներ
* 
* 

Կատեգորիա:1835 ծնունդներ
Կատեգորիա:1897 մահեր
Կատեգորիա:Անձինք այբբենական կարգով
Կատեգորիա:Ապրիլի 28 մահեր
Կատեգորիա:Հունվարի 6 ծնունդներ
Կատեգորիա:Ռուս գրողներ
Կատեգորիա:Ֆեմինիզմ
Մակրակոմի

**Մակրակոմի** (), փոքր քաղաք Հունաստանում։ Գտնվում է ծովի մակարդակից 150 մետր բարձրության վրա, Սպերխիոս գետի ձախ (հյուսիսային) ափին, Սպերխիսից 4 կիլոմոտր դեպի հյուսիս, Լամիայից 28 կիլոմետր հյուսիս-արևմուտք և Աթենքից դեպի հյուսիս-արևմուտք։ Մտնում է համանուն համայնքի Կենտորնական Հունաստան պերիֆերիայի Ֆտիոտիդա ծայրամասային միավորման կազմի մեջ։ Բնակչությունը 2245 բնակիչ է՝ ըստ 2011 թվականի հաշվառման։ Տարածքը 12,579 քառակուսի կիլոմետր է։

Քաղաքով անցնում է 38 ազգային ճանապարհը։ Լամիա-Կարպենիսիոն ճանապարհը եվրոպական E952 երթուղու մաս է։

Մինչ 1916 թվականից քաղաքը կոչվում էր **Վարիբոպի** (Βαρυμπόπη)։ **Մակրա Կոման** (Μακρά Κώμη, «մեծ գյուղ»)՝ հին գյուղ Լոկրիդում, Թեսալիայի սահմանին մոտ։ Մակրակոմի համայնքը ստեղծվել է 1835 թվականին։ 1912 թվականին ստեղծվել է Վարիբոպիի միությունը։

## Բնակչություն

## Ծանոթագրություններ

Կատեգորիա:Հունաստանի քաղաքներ
In the Lonely Hour

**«In the Lonely Hour»**, անգլիացի երգիչ Սեմ Սմիթի դեբյուտային ստուդիական ալբոմը։ Մեծ Բրիտանիայում այն թողարկվել է 2014 թվականի մայիսի 26-ին Capitol UK և Method Records լեյբլներում։ ԱՄՆ-ում այն թողարկվել է հունիսի 17-ին Capitol Records America լեյբլում։ Ալբոմն աջակցում են «Money on My Mind» և «Stay with Me» սինգլները, որոնք գլխավորել են բրիտանական չարթը։ Հետագայում այն դարձել է համաշխարհային հիթ, ընդգրկվելով 20 երկրների չարթերի թոփ 10-ում, ներառյալ ամերիկյան չարթի երկրորդ հորիզոնականում։ Ալբոմի երրորդ` «I’m Not the Only One» սինգլը զբաղեցրել է բրիտանական չարթի երրորդ հորիզոնականը և ամերիկյան չարթի հինգերորդ հորիզոնականը։ Ալբոմի դելյուքս հրատարակությունում ավելացել են հինգ բոնուսային երգեր, ներառյալ Disclosure խմբի «Latch» և Naughty Boy-ի «La La La» սինգլները, որոնցում առկա է Սմիթի վոկալը։

Երբ թողարկվեց «In the Lonely Hour»-ը, քննադատները հիմնականում դրական արձագանքեցին ալբոմին, շատերը բարձր գնահատեցին Սմիթի վոկալը, սակայն քննադատեցին երգերի տեքստերը։ Ալբոմն ամբողջ աշխարհում առևտրային հաջողության հասավ, գլխավորելով Ավստրալիայի, Իռլանդիայի, Նոր Զելանդիայի, Հարավային Աֆրիկայի, Շվեդիայի և Մեծ Բրիտանիայի չարթերը։ Այն առաջադրվել է Գրեմմիի 57-րդ մրցանակաբաշխության «Տարվա ալբոմ» և անվանակարգում և հաղթել է «Լավագույն փոփ վոկալային ալբոմ» անվանակարգում։ Այն նաև առաջադրվել է Brit Awards մրցանակաբաշխության «Տարվա ալբոմ» անվանակարգում։

Ալբոմը վերաթողարկվել է 2015 թվականի նոյեմբերին` «In the Lonely Hour (Drowning Shadows Edition)» անվամբ, որում ներկայացված են 12 նոր երգեր, ներառյալ Disclosure-ի Omen սինգլը, (որում առկա է Սմիթի վոկալը), «Lay Me Down» երգի «Comic Relief» տարբերակը Ջոն Լեջենդի մասնակցությամբ, և Ուիթնի Հյուսթոնի «How Will I Know» և Էմի Ուայնհաուսի «Love Is a Losing Game» երգերի քավեր տարբերակները։

## Երգացանկ

## Չարթ

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրումներ և վաճառքներ

!scope="row"| South Korea
|
|13,587
|-

## Թողարկման պատմություն

## Ծանոթագրություններ

Կատեգորիա:2014 ալբոմներ
Կատեգորիա:Սեմ Սմիթի ալբոմներ
Յաշար Գյուլեր

**Յաշար Գյուլեր** (), Թուրքիայի զինված ուժերի գեներալ։ 2018 թվականի հուլիսին նշանակվել է ԶՈւ ԳՇ պետ, այդ պաշտոնում փոխարինելով Հուլուսի Աքարին։

## Կենսագրություն
1972 թվականին պատրաստություն է անցել Թուրքիայի ռազմական ակադեմիայում։ 1974 թվականին ծառայության է անցել Թուրքիայի ցամաքային զորքերում, որն էլ դարձավ նրա ռազմական կարիերայի սկիզբը։ 10 տարի ծառայելով հետևակային և կապի վաշտերում վերջապես դառնում է դրանցից մեկի հրամանատարը։ 1986 թվականին գերազանցությամբ ավարտել է Թուրքիայի ռազմական քոլեջը և ստացել շտաբի սպայի աստիճան։ 2001 թվականին նրան շնորհվել է բրիգադային գեներալի կոչում, նրան հանձնվեց 10-րդ հետևակային բրիգադի հրամանատարությունը, ինչպես նաև հանդիսանում է Գլխավոր շտաբի պլանավորման և համակարգման վարչության անդամ։

2005 թվականին նրան շնորհվեց գեներալ-մայորի աստիճան, Գլխավոր շտաբում աշխատելուց բացի, նա ղեկավարել է Անկարայում գտնվող Թուրքիայի զինված ուժերի կապի և էլեկտրոնային տեղեկատվական համակարգերի դպրոցը։ 2009 թվականին նշանակվել է 4-րդ բանակային կորպուսի հրամանատար, որտեղ ծառայել է երկու տարի գեներալ-լեյտենանտի կոչումով։ 2011-ից 2013 թվականներին եղել է ԶՈւ հետախուզության պետը, իսկ սկսած 2013 թվականից եղել է ԶՈւ ԳՇ պետի տեղակալը։ 2016-2017 թվականներին ստացել է գեներալի աստիճան և նշանակվել Թուրքիայի ժանդարմերիայի ղեկավար։ 2017-2018 թվականին նշանակվել է ցամաքային զորքերի հրամանատար։ 2018 թվականի հուլիսի 10-ին Թուրքիայի նախագահ Ռեջեփ Թայիփ Էրդողանի հրամանագրով նշանակվել է ԶՈւ ԳՇ պետ, այդ պաշտոնում փոխարինելով Հուլուսի Աքարին, ով հենց նույն օրը նշանակվեց Ազգային պաշտպանության նախարար։

## Անձնական կյանք
Ամուսնացած է Դեմեթ Գյուլերի հետ, ունի մեկ երեխա և երկու թոռ։

## Ծանոթագրություններ

Կատեգորիա:Հունվարի 1 ծնունդներ
Կատեգորիա:Անձինք այբբենական կարգով
Կատեգորիա:1954 ծնունդներ
Կատեգորիա:Արդահան քաղաքում ծնվածներ
Կատեգորիա:Թուրքիայի զինված ուժերի գլխավոր շտաբի պետեր
Կատեգորիա:Թուրքական բանակի գեներալներ
Լիտոխորոն

**Լիտոխորոն** (), քաղաք և նախկին մունիցիպալիտետ Հունաստանում, Իմաթիայի հարավային մասում։ 2011 թվականի վարչական բարենորոգումից հետո համարվում է մունիցիպալական միավորումը և Դիոն-Օլիմպոս մունիցիպալիտետի կենտրոնը։ Քաղաքը տեղակայված է Օլիմպիոս լեռան ստորոտում, Թերմակիոս ծովածոցի արևմտյան ափին։ Քաղաքը հիանալի վայր է Օլիմպոս լեռը բարձրանալ ցանկացողների համար, քանի որ բոլոր երթուղիները սկսվում են քաղաքի հարավ-արևմտյան մասից։ Լիտոխորոյի ճանապարհը Օլիմպոս լեռան գագաթի մոտ մտնում է E4 եվրոպական քայլուղի։

Քաղաքից ոչ հեռու գտնվում է Սուրբ Օլիմպիական Դիոնիսիայի տաճարը։

## Բնակչություն

## Տրանսպորտ
1960 թվականից քաղաքը կապված է մնացած Հունական Ազգային 1 ճանապարհին, որն անցնում է քաղաքի արևելքով։ 90-ական թվականների կեսերին ավտոճանապարհը արդիականացվեց և դարձավ 1 ավտոմայրուղու և եվրոպական E75 երթուղու մաս։ Քաղաքը կապվեց Կատերինիի ավտոբուսային կանոնավոր երթուղիներին, իսկ երկաթուղային կայանով ամեն օր ուղևորվում են երեք գնացքներ Սալոնիկ և Աթենք։ Երկաթուղային կայանը տեղակայված է Լիտոխորոյի կենտրոնից 6 կիլոմետր հեռավորության վրա։

## Պատկերասրահ

File:Mount Olympus.jpg|Տեսարան դեպի Օլիմպոսի բարձունքը
File:Agios Nikolaos Litochoro.jpg|Այոս-Նիկոլոսի եկեղեցին Լիտոխորոյում
File:Square in Litochoro, Pieria prefecture, Greece.jpg|Քաղաքի կենտրոնական հրապարակը


## Ծանոթագրություններ

Կատեգորիա:Հունաստանի քաղաքներ
Դարիո Շիմիչ

**Դարիո Շիմիչ** (), խորվաթ ֆուտբոլիստ։

## Կարիերան ակումբում
Շիմիչը իր կարիերան սկսել է 1992 թվականի զագրեբական «Դինամո» ֆուտբոլային ակումբում։ Հայրենի ակումբում նա խաղացել է յոթ մրցաշրջան, այդ ժամանակ նվաճելով հինգ չեմպիոնական տիտղոս։ Մինչև 1998 թվականի աշխարհի առաջնության  1998 թվականի Աշխարհի գավաթից հետո, որը հաջող էր Խորվաթիայի համար, Դարիոն միացավ «Միլանի» միջազգային հավաքականին, որի կազմում հանդես էր գալիս մինչև 2002 թվականը։ 2002-ին նա Միլանում փոխանակվեց թուրք Յումիտ Դովալայի հետ։ 2003 թվականին Միլանի հետ նվաճեց Չեմպիոնների լիգան։ 2006 թվականին պայմանագիր է կնքել «Միլան» ֆուտբոլային ակումբի հետ մինչև 2008/09 մրցաշրջանի ավարտը։ 2008 թվականի ամռանը տեղափոխվել է «Մոնակո» ֆուտբոլային ակումբ։

## Կարիերան հավաքականում
Շիմիչը իր նորամուտը կատարել է 1996 թվականի մարտի 13-ին Խորվաթիայի հավաքականի կազմում Հյուսիսային Կորեայի դեմ խաղում, խաղն անցկացվեց Զագրեբում և ավարտվեց տանտերերի համար 3։ 0 հաշվով տարած հաղթանակով։ Խաղացել է 1996 թվականի Եվրոպայի առաջնության հավաքականում, 1998, 2002 և 2006 աշխարհի առաջնության։ 1998 թվականին դարձել է աշխարհի առաջնության բրոնզե մեդալակիր։ Վերջին հանդիպումը Դարիոն անցկացրեց 2008-ի օգոստոսի 20-ին Սլովենիայի հավաքականի դեմ խաղում։

## Ձեռքբերումներ
**Դինամո Զագրեբ**
* Խորվաթիայի չեմպիոն - 1992/93, 1995/96, 1996/97, 1997/98
* Խորվաթիայի Գավաթի դափնեկիր - 1993/94, 1995/96, 1996/97մ, 1997/98

**Միլան**
* Իտալիայի չեմպիոն - 2003/04
* Իտալիայի Գավաթի դափնեկիր - 2002/03
* Իտալիայի Սուպերգավաթի դափնեկիր - 2004
* Լիգայի չեմպիոնների հաղթող - 200/03, 2006/07
* Եվրոպայի Սուպերգավաթի դափնեկիր -2003, 2007
* Աշխարհի ակումբների ֆուտբոլի առաջնություն - 2007
**Խորվաթիայի հավաքական**
* Ֆուտբոլի աշխարհի առաջնության բրոնզե մեդալակիր - 1998

## Վիճակագրություն
*Վիճակագրությունը 2008 թվականի ապրիլի 12-ի դրությամբ*

## Ծանոթագրություններ

## Արտաքին հղումներ
* 
* 
* 
* 

Կատեգորիա:Դինամո Զագրեբի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Խորվաթիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Խորվաթ ֆուտբոլիստներ
Ֆանի Լուուկկոնեն

**Ֆանի Լուուկկոնեն** (, ), ֆին կանանց Lotta Svärd ռազմական կազմակերպության ղեկավար 1929 թվականից մինչև 1944 թվականը։ 
մինի|220x220փքս| Ֆանի Լուուկկոնենը

## Կենսագրություն
Ֆանի Լուուկկոնենը ծնվել է Օուլուում, 1882 թվականին, Օլլի և Կատարինա Սոֆյա Լուուկկոնենների ընտանիքում, ընտանիքում երկրորդ երեխան էր։ Ժողովրդական դպրոցն ավարտելուց հետո նա հաճախել է Օուլուի աղջիկներ դպրոց։ Նրա դասղեկը պիետիզմի հայտնի քարոզիչ Անգելիկա Վենելն էր, որի ազդեցությունը դպրոցն ավարտելուց հետո երկար ժամանակ զգացվում էր նրա բազմաթիվ շրջանավարտների վարքի և մտածողության վրա։ Ավարտել է Հելսինգֆորսի համալսարանին կին կանանց մանկավարժական ուսումնարանը 1902 թվականին։ Դրանից հետո աշխատել է Օուլուի դպրոցում որպես ուսուցչուհի, այնուհետև՝ 1912 թվականից, զբաղեցրել է Սորտավալի մանկավարժական ճեմարանին կից աղջիկների դպրոցի ավագ մանկավարժի պաշտոնը։

Քաղաքացիական պատերազմի տարիներին ծառայել է շյուցկորում, իսկ դրա ավարտից հետո միացել է նորաստեղծ Լոտա Սվյարդ կազմակերպությանը, որը նա ղեկավարել է 1929 թվականին։

1939-1940 թվականների խորհրդային-ֆիննական պատերազմի ավարտից հետո, 1940 թվականի հունիսին Մարշալ Մաներհեյմը Լուուկկոնենին հանձնել է Ազատության առաջին աստիճանի Խաչի շքանշանը (մարտական ծառայությունների համար)։ Նա առաջին կինն էր, ով արժանացավ նման պարգևի։ 1944 թվականին նա լրացուցիչ պարգևատրվել է այդ շքանշանի աստղով։ Գրաված Կարելիայի ճամբարներով և ճակատային զորամասերով վերահսկիչ շրջայցեր կատարելուց հետո նա այցելել է Հիտլերի շտաբ, որտեղ Ֆյուրերը նրան հանձնել է գերմանական արծվի շքանշանի խաչը` աստղով (3-րդ կարգի շքանշան վեցից)։

1941-1944 թվականների խորհրդային-ֆիննական պատերազմի ավարտին, Մոսկվայի զինադադարի պայմանների պահանջով Լուուկկոնենի ղեկավարած ռազմական կազմակերպությունը պաշտոնապես լուծարվել է։

Իր կյանքի վերջին տարիները Ֆանի Լուուկկոնենն ապրել է Հելսինկիում, որտեղ զբաղվել է գրական թարգմանություններով։ Նա բազմիցս նշել է, որ սկսել է սպառնալիքներով և վիրավորանքներով նամակներ ստանալ իր կողմից ղեկավարած ռազմական կազմակերության գործունեության պատճառով տուժած անձանցից։ Այդ նամակները հիմնականում անանուն են եղել։

Ֆանի Լուուկկոնենը մահացել է Հելսինկիում, 1947 թվականի հոկտեմբերի 27-ին, սրտի կաթվածից և թաղվել է Կրուունունսարիում։ Գերեզմանաքարի վրա փորագրված են լոտերի խորհրդանիշն ու «Isänmaa on Jumalan ajatus» («Հայրենիքն Աստծո գաղափարն է») արտահայտությունը։

## Ծանոթագրություններ

## Արտաքին հղումներ
* Suomen Lottaperinneliitto ry: 
* Լոտի թանգարանը Տյուսուսուլայում 
* Լոտի կանոնները 
* Շյուտսկորի և Լոտա Սվյարդի պատմությունը 
* http://www.winterwar.ru/lotta.html  
* http://www.kladoiskatel.care.lv/viewtopic.php?t=4475&sid=bbb66ed98ff36cf642a6ec161eb7f7e2 

Կատեգորիա:1882 ծնունդներ
Կատեգորիա:1947 մահեր
Կատեգորիա:Անձինք այբբենական կարգով
Կատեգորիա:Հելսինկի քաղաքում մահացածներ
Կատեգորիա:Հոկտեմբերի 27 մահեր
Կատեգորիա:Մարտի 13 ծնունդներ
Կատեգորիա:Ֆեմինիստներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինն մանկավարժներ
Կատեգորիա:Ֆինն ռազմական գործիչներ
Կատեգորիա:Կանայք Երկրորդ համաշխարհային պատերազմում
Կատեգորիա:Ֆինն ֆեմինիստներ
Կատեգորիա:Սրտի կաթվածից մահացածներ
Younger

«**Younger»** (), ավստրալիացի երգիչ, երգերի հեղինակ Ռուելի երգ, որը արտադրվել M-Phazes-ի կողմից։ Այն թողարկվել է 2018 թվականի հունիսի 8–ին, որպես Ռուելի *[[Ready]]* մինի ալբոմի երրորդ սինգլ (2018)։ Ավստրալիայում 2018 թվականի հոկտեմբերին երգը ոսկե հավաստագրում է ստացել, իսկ 2019 թվականի մարտին՝ պլատինե։

Թողարկելուց հետո Ռուելը ասել է՝ «Իմ ընկեր Սառա Աարոնսի հետ Լոս Անջելեսում գրել եմ «Younger» երգը։ Մենք խոսում էինք այն մասին, թե ինչպես են ընկերները ժամանակի ընթացքում բաժանվում տարբեր հետաքրքրությունների կամ ընտանեկան կյանքի պատճառով, և ես իսկապես սիրում եմ այս երգի գաղափարը։ Ես միանշանակ առնչվում եմ այս պատմության հետ և ես զգում եմ, որ շատ մարդիկ նույնպես անցել են այսպիսի ճանապարհով»։

## Տեսահոլովակ
«Younger» երգի տեսահոլովակը լույս է տեսել 2018 թվականի օգոստոսի 2-ին, որն իրենից ներկայացնում է ռեժիսոր Գրեյ Գոսթի կարճամետրաժ ֆիլմը։ Այն նկարագրում է ընկերությունը ժայռերի վրա, որը ճակատագրական վեճից հետո դառնում է ամենավատը։ Ռուելը ասել է Billboard-ին՝ ««Younger» երգի տեսահոլովակի սյուժեն տեքստերի ուղղակի վերաիմաստավորում չէ, այլ խոսքը գնում է այն մասին, որ դուք և ձեր ընկերը ժամանակի ընթացքում ոչ թե փնտրեք տարբեր ուղիներ, այլ գտնեք ձեր սեփական ուղին»։

## Ստեղծագործությունների ցանկ
# «Younger»՝ 3:42

## Չարթեր
### Շաբաթական չարթեր

### Տարեվերջյան չարթեր

## Հավաստագրում

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Ստեփանոս Ձիք Ջուղայեցի

**Ստեփանոս Ձիք Ջուղայեցի** (), գրող, նկարիչ, տաղասաց։

## Կենսագրական համառոտ տեղեկություններ
Ստեփանոս Ձիք Ջուղայեցին ծնվել է 1583 թվականին Ջուղա քաղաքում ջուղայեցի Շնորհավորի և Ստեփանոսի ընտանիքում։ Ունեցել է Ձիք, Նաղաշ Երեց մականուններ։

## Ստեղծագործական գործունեությունը
Ստեփանոս Ձիք Ջուղայեցին 1605 թվականի բռնագաղթից հետո տեղափոխվում է Սպահան, որտեղ զբաղվել է ավետարաններ գրչագրելով։ Այնտեղ նա 1608 թվականին խոջա Վելիջանի պատվերով գրչագրել է Ավետարան։ 1609 թվականին խոջա Տերիջանի պատվերով նույնպես ստեղծել է Ավետարան։

1619 թվականից գործել է Հալեպում, Երուսաղեմում, Վանում և այլ քաղաքներում։ Այդ ընթացքում գրչագրել և ծաղկել է մի շարք ձեռագրեր, որոնցից հայտնի են 1619 թվականին Հալեպում ծաղկած Ավետարանը, 1620 թվականին Երուսաղեմում գրչագրած Տոնացույցը, 1622 թվականին Գրիգոր Տաթևացու Հարցմանց Գիրքը, 1623 թվականին ստեղծած Ավետարանը, 1636 թվականին Վանում գրչագրած Ավետարանը և այլ մատյանները, որոնց մի մասը ունեն բարձրարվեստ մանրանկարներ ու լուսանցազարդեր։ Այդ ձեռագրերից երկուսը գտնվում են Երևան քաղաքում տեղակայված Մեսրոպ Մաշտոցի անվան Մատենադարանում թիվ 5637 և 5645 համարների ներքո։

Ձիք Ջուղայեցու հիշատակարանների մեծ մասը գրված են չափածո՝ տաղերի տեսքով։ Այս տեսակետից ուշագրավ են 1623 թվականին գրած նրա «Յիշատկարան Աւետարանի եւ մեկնութիւն Ժխորանացն», 1641 թվականին գրված նրա «Յիշատակարան Աս տուածաշունչ գրոց արարեալ նոյն Ստե փաննոսի երեց որդի Ստեփանոսի ի խընդրոյ պարոն Մելիք Աղային որդւոյ խոջա Սաֆարի» և այլ տաղերը։

## Ընտանիք
Ստեփանոս Ձիք Ջուղայեցին ամուսնացած է եղել Աննայի հետ։ Ունեցել է երկու որդի՝ Բարսեղը և Հակոբը։ Բարսեղը հայտնի է եղել Բարսեղ Ջուղայեցի անունով, եղել է վարդապետ։ Հակոբը եղել է գրող և հանդես է եկել Հակոբ Ջուղայեցի անունով։ Գործել է Նոր Ջուղայում։

## Ծանոթագրություններ

Կատեգորիա:Հայ տղամարդ գրողներ
Կատեգորիա:Հայ տաղասացներ
Կատեգորիա:Հայ նկարիչներ
Կիպարիսիա

**Կիպարիսիա** (), փոքր քաղաք Հունաստանում։ Գտնվում է ծովի մակարդակից 53 մ բարձրության վրա, Հոնիական ծովի Կիպարիսիակոս ծովածոցի ափին, Պելոպոնեսի հարավարևմտյան նույնանույն լեռնաշղթայի ստորոտին, Աթենքից 199 կմ հարավ-արևմուտք, Կալամատայից 46 կմ հյուսիս-արևմուտք և Կապիտան Վասիլիս-Կոնստանդակոպուլոս օդանավակայանից 39 կմ հարավ-արևմուտք։ Տիրֆիլիա համայնքի՝ դիմայի վարչական կենտրոնն է՝ Պելեպոնես ծայրամասում՝ Մեսինի ծայրամասային միավորում։ Ըստ 2011 թվականի վիճակագրության՝ բնակչության թիվը 5131 մարդ է։

մինի|Արկադիայի ամրոց (Կիպարիսիա)

Գտնվում է Պիրգոսից 63 կմ հարավ, Տրիպոլիսից 100 կմ հարավ-արևմուտք և Մետոնից 74 կմ հյուսիս։

Քաղաքով է անցնում Ազգային ճանապարհ 9-ը։

Քաղաքը բաժանվում է Պալիա Կիպարիսիայի և Պանո Կիպարիսիայի (, Հին կամ Վերին քաղաք), որտեղ պահպանվել են շատ պատմական շինություններ և որտեղից տեսարան է բացվում դեպի Հոնիական ծով, Կիպարիսիակոս ծովածոց և լողափի նոր քաղաք՝ լայն փողոցներով, նոր տներով և խանութներով շրջան։ Քաղաքում Պատրաս-Կիպարիսիա գծի վրա (փակված 2011 թվականին) է գտնվում Կիպարիսիա երկաթուղային կայանը։

Կիպարիսիայի ավազե լողափում հանդիպում է *Caretta caretta* կրիան։

## Պատմություն
Հիշատակվում է Հոմերոսի մոտ։ Պատկանում է հին Պիլոս քաղաքին՝ դիցաբանական Նեստոր արքայի կալվածքին։ Եղել է մշակութային, տնտեսական, առևտրական ծաղկուն կենտրոն։ Մ․թ․ա․ 199 թվականին հատել է մետաղադրամ։ Ըստ Պավսանիասի՝ քաղաքում եղել են Ապոլլոնի և Աթենասի տաճարները, իսկ քաղաքին մոտ գտնվում էր Դիոնիսիադա աղբյուրը։ Հայտնաբերվել են դասական և հռոմեական շրջանի գերեզմանոցներ։ Բյուզանդական կայսրություն շրջանում հին ակրոպոլիսի տեղում կառուցել են ամրոց։ Ֆրանկոկրատիայի և Օսմանյան Հունաստանի տիրապետության շրջանում ամրոցը վերակառուցվել է, ամրացվել և ստացել է մեզ հասած տեսքը։

Մինչև 1825 թվականը կրել է Արկադիա () անվանումը։ 13-15-րդ դարերում եղել է նույնանուն բարոնության, որը Ախեյական իշխանության կազմում որպես ֆեոդ ստեղծել էր Գիլյոմ II դե Վիլլարդուենը, մայրաքաղաքը։

1912 թվականին ստեղծվել է Կիպարիսիա միությունը։

## Կիպարիսիա միություն
Կիպարիսիա համայնքային միության մեջ մտնում է 12 բնակավայր։ Ըստ 2011 թվականի վիճակագրության՝ բնակչությունը 5784 մարդ է։ Մակերեսը 26,872 կմ² է։

## Բնակչություն

## Հայտնի տեղաբնիկներ
* Վասիլիս Վենեցանոպուլոս (1911-2006)՝ Հունաստանի Ժողովրդական ազատագրական բանակի (ԷԼԱՍ) և Հունաստանի Դեմոկրատական բանակի սպա։

## Ծանոթագրություններ

Կատեգորիա:Հունաստանի քաղաքներ